# กิตติกรรมประกาศ

รายงานการใช้เกมการศึกษาเพื่อพัฒนาทักษะพื้นฐานทางคณิตศาสตร์ ของเด็กชั้นอนุบาลปีที่ 2 นี้ สำเร็จได้ อย่างสมบูรณ์ โดยได้รับความกรุณาอย่างดีจาก ผู้อำนวยการโรงเรียนบ้านวังแดง(สหจิตวิทยาคาร) อำเภอตรอน จังหวัดอุตรดิตถ์ สำนักงานเขตพื้นที่การศึกษาประถมศึกษาจังหวัดอุตรดิตถ์ เขต 1 ที่ให้คำปรึกษา ข้อเสนอแนะตลอดจนตรวจแก้ไขข้อบกพร่องต่าง ๆ อันเป็นประโยชน์อย่างยิ่งสำหรับ การพัฒนาด้วยความเอาใจใส่และให้กำลังใจเสมอมา

ขอขอบคุณผู้ช่วยศาสตราจารย์ ดร.อิราวัฒน์ ชมระกา มหาวิทยาลัยราชภัฏอุตรดิตถ์ จังหวัดอุตรดิตถ์, นายเจม เม่นวังแดง ตำแหน่งผู้อำนวยการ วิทยฐานะ ชำนาญการพิเศษโรงเรียนบ้านวังแดง(สหจิตวิทยาคาร) อำเภอตรอน จังหวัดอุตรดิตถ์ สำนักงานเขตพื้นที่การศึกษาประถมศึกษาอุตรดิตถ์ เขต 1, นางวนิดา อุปธารปรีชา ตำแหน่งศึกษานิเทศก์ วิทยฐานะศึกษานิเทศก์ชำนาญการพิเศษ สำนักงานเขตพื้นที่การศึกษาประถมศึกษาอุตรดิตถ์ เขต 1, นางสมพิศ พิริยชนานันท์ ตำแหน่งครู วิทยฐานะชำนาญการพิเศษ สาขาปฐมวัยโรงเรียนหมู่ห้าสามัคคี อำเภอตรอน จังหวัดอุตรดิตถ์ สำนักงานเขตพื้นที่การศึกษาประถมศึกษาอุตรดิตถ์ เขต 1 และนางฉลาด ภู่สวัสดิ์ ตำแหน่งครู วิทยฐานะชำนาญการพิเศษ สาขาภาษาไทย โรงเรียน บ้านวังแดง (สหจิตวิทยาคาร) อำเภอตรอน จังหวัดอุตรดิตถ์ สำนักงานเขตพื้นที่การศึกษาประถมศึกษาอุตรดิตถ์ เขต 1ที่ให้ความกรุณาอนุเคราะห์ตรวจสอบแก้ไขและให้คำแนะนำ คุณค่าและประโยชน์ที่ได้รับ

ขอขอบคุณคณะครูและเด็กชั้นอนุบาลปีที่ 2โรงเรียนบ้านวังแดง (สหจิตวิทยาคาร) และโรงเรียนบ้านน้ำอ่าง (สำนักงานสลากกินแบ่งสงเคราะห์ที่ 163) ทุกท่านที่ให้ความร่วมมือให้ ความช่วยเหลือ และให้กำลังใจมาด้วยดีโดยตลอด จนเกมการศึกษาเพื่อพัฒนาทักษะพื้นฐาน ทางคณิตศาสตร์ ของเด็กชั้นอนุบาลปีที่ 2 ได้สำเร็จลุล่วงไปด้วยดี

คุณค่าและประโยชน์อันพึงมีจากการศึกษาค้นคว้าฉบับนี้ ผู้รายงาน ขออุทิศแด่ผู้มีพระคุณ ทุก ๆ ท่าน

นางขวัญตา ม่อมดี

**ผลงานทางวิชาการเรื่อง** รายงานการใช้เกมการศึกษา เพื่อพัฒนาทักษะพื้นฐาน

ทางคณิตศาสตร์ ของเด็กชั้นอนุบาลปีที่ 2

**ผู้รายงาน** นางขวัญตา ม่อมดี

**หน่วยงาน** โรงเรียนบ้านวังแดง (สหจิตวิทยาคาร)

สำนักงานเขตพื้นที่การศึกษาประถมศึกษาอุตรดิตถ์เขต 1

**ปีที่ศึกษา** 2556

### บทคัดย่อ

รายงานการใช้เกมการศึกษาเพื่อพัฒนาทักษะพื้นฐานทางคณิตศาสตร์ ของเด็กชั้นอนุบาล

ปีที่ 2 วัตถุประสงค์ของการศึกษา 1) เพื่อสร้างและหาประสิทธิภาพของเกมการศึกษาพัฒนาทักษะพื้นฐานทางคณิตศาสตร์ ของเด็กชั้นอนุบาลปีที่ 2 ให้มีประสิทธิภาพตามเกณฑ์มาตรฐาน 80/80

2) เพื่อเปรียบเทียบทักษะพื้นฐานทางคณิตศาสตร์ของเด็กชั้นอนุบาลปีที่ 2 ที่เรียนด้วยเกมการศึกษา ก่อนและหลังเรียน กลุ่มเป้าหมายที่ใช้ในการศึกษาเป็นเด็กชั้นอนุบาลปีที่ 2 ภาคเรียนที่ 2 ปีการศึกษา 2556 ของโรงเรียนบ้านวังแดง (สหจิตวิทยาคาร) สำนักงานเขตพื้นที่การศึกษาประถมศึกษาอุตรดิตถ์เขต 1 ซึ่งได้มาโดยการเลือกแบบเจาะจง (Purposive Sampling) จำนวน 15 คน เครื่องมือที่ใช้ในการศึกษาครั้งนี้ ประกอบด้วยเกมการศึกษาเพื่อพัฒนาทักษะพื้นฐานทางคณิตศาสตร์ของเด็กชั้นอนุบาลปีที่ 2 จำนวน 30 ชุด แบบวัดทักษะพื้นฐานทางคณิตศาสตร์ จำนวน 6 ฉบับ ฉบับละ 10 ข้อ จำนวน 60 ข้อและแผนการจัดประสบการณ์โดยใช้เกมการศึกษา จำนวน 30 แผนการวิเคราะห์ข้อมูล โดยใช้การทดสอบค่าที (t-test) แบบ dependent

**ผลการศึกษาพบว่า**

1. ผลการหาประสิทธิภาพจากการสร้างเกมการศึกษาเพื่อพัฒนาทักษะพื้นฐาน ทางคณิตศาสตร์ ของเด็กชั้นอนุบาลปีที่ 2 ภาคเรียนที่ 2 ปีการศึกษา 2556 โรงเรียนบ้านวังแดง (สหจิตวิทยาคาร) โดยภาพรวมได้คะแนนระหว่างเรียนคิดเป็นค่าเฉลี่ยร้อยละ 84.52 และได้คะแนนทดสอบหลังเรียนคิดเป็นค่าเฉลี่ยร้อยละ 82.56 จะเห็นได้ว่า มีประสิทธิภาพ E1 / E2 เท่ากับ 84.52/82.56 ซึ่งสูงกว่าเกณฑ์มาตรฐานที่กำหนด คือ 80/80

2. ผลการเปรียบเทียบคะแนนวัดทักษะพื้นฐานทางคณิตศาสตร์ของเด็กที่เรียนด้วยเกมการศึกษาเพื่อพัฒนาทักษะพื้นฐานทางคณิตศาสตร์ของเด็กชั้นอนุบาลปีที่ 2 มีทักษะพื้นฐาน ทางคณิตศาสตร์หลังเรียนสูงกว่าก่อนเรียน อย่างมีนัยสำคัญทางสถิติที่ระดับ .01